**Төлем көзінен корпоративтік табыс**

**салығын есептеу мен ұстау тәртібі (бейнерезидент)**

Қызметі Қазақстан Республикасында тұрақты мекеме құруға алып келмейтін бейрезидент-заңды тұлғаның (бұдан әрі– бейрезидент) Қазақстан Респбликасындағы көздерден кірістеріне шегерімдер жүзеге асырылмай, төлем көзінен корпоративтік табыс салығы салынады.

      Бұл ретте төлем көзінен ұсталатын корпоративтік табыс салығының сомасын салық агенті Қазақстан Республикасынынң «Салық және бюджетке төленетін басқа да міндетті төлемдер туралы» Кодекстің (әрі қарай – Кодекс) 645 баптың 9-тармағында көрсетілген кірістерді қоспағанда, Кодекстің [644-бабында](http://adilet.zan.kz/kaz/docs/K1700000120#z644) көрсетілген кірістер сомасына 20 пайыз мөлшерлемені қолдану жолымен есептейді, бірақ одан бөлек кірістері:

* тәуекелдерді сақтандыру шарттары бойынша сақтандыру сыйлықақылары – 15 пайыз;
* тәуекелдерді қайта сақтандыру шарттары бойынша сақтандыру сыйлықақылары – 5 пайыз;
* халықаралық тасымал бойынша қызметтер көрсетуден түсетін кірістер – 5 пайыз;
* құн өсімінен түсетін кірістер, дивидендтер, сыйақылар, роялти – 15 пайыз.

      Төлем көзінен салық салынатын кірістер бойынша корпоративтік табыс салығын есептеу мен ұстауды салық агенті:

      1) есепке жазылған және төленген кірістер бойынша – бейрезидентке кірістерді төлеу күнінен кешіктірмей;

      2) шегерімге жатқызылған, есепке жазылған және төленбеген кірістер бойынша – корпоративтік табыс салығы бойынша декларацияны тапсыру үшін Кодекстің [315-бабының](http://adilet.zan.kz/kaz/docs/K1700000120#z315) 1-тармағында белгіленген мерзімнен кешіктірмей жүргізеді.

      6. Төлем көзінен корпоративтік табыс салығын есептеу, ұстау және бюджетке аудару жөніндегі міндет пен жауапкершілік бейрезидентке кіріс төлейтін және салық агенттері таныған мынадай тұлғаларға жүктеледі:

      1) дара кәсіпкер;

      2) Қазақстан Республикасында қызметін құрылымдық бөлімше арқылы жүзеге асыратын бейрезидент-заңды тұлға.

      Бұл ретте бейрезидент-заңды тұлға оның құрылымдық бөлімшесі Қазақстан Республикасының салық органдарында тіркеу есебіне қойылған күннен бастап салық агенті деп танылады;

      3) Қазақстан Республикасында қызметін құрылымдық бөлімше ашпаған тұрақты мекеме арқылы жүзеге асыратын бейрезидент-заңды тұлға.

      Бұл ретте бейрезидент-заңды тұлға оның құрылымдық бөлімше ашпаған тұрақты мекемесі Қазақстан Республикасының салық органдарында тіркеу есебіне қойылған күннен бастап салық агенті деп танылады;

      4) бейрезидент-заңды тұлға, оның ішінде депозитарлық қолхаттардың базалық активінің эмитенті;

      5) Кодекстің 645 баптың 9-тармағының 8) тармақшасында белгіленген шарттар орындалмаған кезде, Кодекстің 645 баптың 6 тармақтың 2) және 3) тармақшаларында көрсетілгендерді қоспағанда, Кодекстің [644-бабы](http://adilet.zan.kz/kaz/docs/K1700000120#z644) 1-тармағының 6) тармақшасында көрсетілген мүлікті сатып алатын бейрезидент-заңды тұлға.